Къэжэр Борис Залым и къуэр
Къэбэрдей-Балъкъэр Республикэм и щэнхабзэм хэщIыныгъэшхуэ игъуэтащ.
И ныбжьыр илъэс 69-нэм иту дунейм ехы-жащ Къэбэрдей-Балъкъэр Республикэм и цIыхубэ артист, Къэрэшей-Шэрджэс Республикэм щIыхь зиIэ и артист Къэжэр Борис Залым и къуэр.
Щукин Б. В. и цIэр зезыхьэ театр еджапIэ нэхъыщхьэр къиуха нэужь, Къэжэр Борис 1975 гъэм ЩоджэнцIыкIу Алий и цIэр зезыхьэ къэбэрдей къэ-рал драмэ театрым лэжьэн щыщIидзащ. Театрым зэрыщыIа илъэсхэм къриубыдэу абы игъэзэщIащ и щIэныгъэри зэфIэкIри наIуэ къэзыщIа роль хьэлэмэт куэд. Абыхэм ящыщщ Закировым (Абдуллин А. и «ЕпщыкIущанэ тхьэмадэ»), Ной (Ричард Н. и «Уэшхыр зыщэ»), Паскуалинэ (Эдуардо де Филиппо и «Купьелло гуащэм и унэм къыщра-гъэхьа илъэсыщIэр»), Нинел (Николаи А. и «Гуапагъэ тIэкIу»), Мэжид (Ольмезов М. и «Даущыншагъэм и щIагъщIэбзэр») сымэ, нэгъуэщIхэми я ролхэр.
Актёр IэкIуэлъакIуэу зэ- рыщытыр Къэжэр Бо- рис къыщигъэлъэгъуащ «Къуршхэр жейркъым», «Шууей» кинофильмхэм.
Iэзагъышхуэрэ IэкIуэлъакIуагъэ нэсрэ зэрыхэлъым къыдэкIуэу, Борис цIыху гуапэт, къыдэлажьэхэм сыт и лъэныкъуэкIи гулъытэшхуэ яхуищIырт.
Дунейм ехыжащ актёр Iэзэр, цIыху хьэлэмэтыр, интеллигент нэсыр. Ар и Iыхьлыхэм, и ныбжьэгъухэм, къыдэлажьэу щытахэмрэ театрыр фIыуэ зылъагъухэмрэ зэи ящыгъупщэнкъым.
Къэбэрдей-Балъкъэр Республикэм
ЩэнхабзэмкIэ и министерствэ
Къэбэрдей-Балъкъэр Республикэм и
Театр лэжьакIуэхэм я союз
ЩоджэнцIыкIу Алий и цIэр зезыхьэ
къэбэрдей къэрал драмэ театр
Кулиев Къайсын и цIэр зезыхьэ
балъкъэр къэрал драмэ театр
Горький Максим и цIэр зезыхьэ урыс драмэ театр
